SKABELON

**Madskolebrev til forældre om vores madskole og frokost**

*Brugervejledning*

**Målgruppe:** Forældre. Kan også anvendes til skolebestyrelse m.v.

**Formål:** At skabe forståelse hos forældre om, hvad det vil sige at være en madskole, og til at forældre bedre kan tale med deres børn om maden og støtte op om måltiderne. Dertil at give konkrete handleanvisninger til bestilling.

Forældrebrevet kan anvendes hvert år ved skolestart - eller ved behov i løbet af skoleåret - for at orientere om madskole og frokost. Brevet kan enten deles online som pdf eller printes og deles ud.

Indhold: Beskrivelse af, hvordan mad indgår i undervisningen og hvordan vi spiser sammen på vores skole. Hvad der kendetegner menuen, og hvordan man som forældre kan støtte sit barn i at smage på nyt. Henvisning til bestillingssystem m.v.

Anvendelse: Skabelonen indeholder overskrifter og tekst, som passer til hverdagspraksis på mange madskoler, men alle skoler er forskellige. Derfor har I mulighed for at rette indholdet til, så det passer til jeres hverdagspraksis og jeres mad- og måltidspolitik, hvis I har sådan en.

Når I har indholdet på plads, kan I få hjælp fra Madteamet i BUF til at sætte teksten op i layout i en pdf, som det viste eksempel.

**Dokumenter:**

* Word-dokument, som I kan skrive og rette i
* Pdf, layoutet eksempel

De næste sider er brevets indhold, som I kan tilrettet jeres skole

[billeder] [KK-logo]

**Velkommen til Madskolen**

[Skolens navn]

Her kan du læse om, hvad en madskole er, hvordan mad indgår i undervisningen og hvordan vi spiser sammen på vores skole. Du finder også vejledning til bestilling, viden om menuen og om børns udvikling af madmod.

**Madskolen er hele skolen**

En madskole er en skole, hvor der hver dag laves sund og velsmagende mad af friske råvarer, hvor elever er med i køkkenet, og hvor elever og voksne spiser sammen og taler, smager og oplever sig ind i madens verden. Med mad og måltider som middel har vi som madskole et stort potentiale for at gøre en forskel i elevernes dannelse, læring og trivsel.

**Undervisning i køkkenet**

[indsæt antal] elever er i en uge ad gangen med i køkkenet, hvor de sammen med vores køkkenteam tilbereder frokost til hele skolen. Her lærer de bl.a. om mad, bæredygtighed og samarbejde igennem praktiske opgaver, der giver mulighed for andre refleksioner end teori i klasselokalet og succesoplevelser for alle.

**Maden**

Vores mad er tilberedt fra bunden af friske råvarer i sæson. Vores pejlemærker er velsmag, sundhed og ansvar for madens aftryk på klima og miljø. Menuen er derfor min. 90 % økologisk, vi får masser af grønt, skærer ned på kød og begrænser madspild. Maden er varieret og vil både byde på velkendte og mindre velkendte elementer, der kan udfordre og udvikle elevernes maddannelse. Der vil altid være noget, som eleverne kan spise sig mætte i.

**Måltidet - Sådan spiser vi sammen**

Alle elever spiser frokost sammen i vores spiseområde. Ved hvert bord sidder en voksen måltidsvært, der støtter eleverne i at dække bord, hente mad og evt. sende fade og skåle rundt samt oprydning efter måltidet. Under måltidet spiser eleverne for at blive mætter, men de introduceres også for forskellig mad og øver sig i at indgå i fællesskabet omkring bordet. Måltidsværten sætter rammerne for en tryg og god oplevelse ved bordet. Eleverne præsenteres for maden, men presses aldrig til hverken at smage eller spise.

**Støt dit barn i at smage på nyt**

Børns appetit kan svinge meget. Ved manglende lyst til at smage på nye ting handler det ofte mere om omgivelserne end om selve maden. Som voksne kan vi dog hjælpe børn til at blive både nysgerrige og trygge ved at smage på nyt. Som forældre kan du orientere dig i menuen, og på forhånd tale med dit barn om, hvad de skal have at spise til frokost i dag – eller til aften tale om, hvad de har spist til frokost og hvad de oplevede under måltidet. Måske kan I tale om en ret, en råvare, en smag eller en konsistens – og noget der minder om det, som dit barn kender.

**Bestilling**

Du tilmelder og betaler for dit barns frokost for en måned ad gangen. Brug QR-kode, på [www.skolemad-klub.kk.dk](http://www.skolemad-klub.kk.dk) eller via skolemad-widget i Aula. Familier med lav indkomst eller sociale udfordringer kan søge om tilskud til skolemaden via blanket på [www.eat.kk.dk/om-eat/tilskud-til-skolemad](http://www.eat.kk.dk/om-eat/tilskud-til-skolemad).

Husk stadig 10’er-mad og eftermiddagsmåltid på lange skoledage.

[QR-kode til bestilling]

**Følg os på Instagram:** [IG-ikon]

[indsæt @Instagram-konto, hvis I har en]